
Masonerija radi na uništenju obitelji. 
Na slici: demonstracije protiv ,homoseksualnog“ braka u Francuskoj 


1. Uvijek aktualan problem 


O razlozima koji suprotstavljaju Crkvu i masoneriju danas postoji određena pomutnja. Mnogi, 
čak i među katolicima koji se pridržavaju zdravog nauka, zadržavaju se na manje bitnim 
razlozima ili, bolje rečeno, na učincima, ne uspijevajući prodrijeti do dubljih uzroka. Rado 
naglašavaju tajnost loža i slijepu poslušnost koja se zahtijeva od adepata što je za katolika 
neprihvatljivo. Uporno se ističe antiklerikalno držanje mnogih masonskih sekti. Daje se na 
znanje, slijedeći ozbiljne i prihvaćene studije da više stupnjeve masonerije obilježavaju 
okultistički i sotonistički čini. Zvoni se na uzbunu zbog uznemirujućeg nadzora koji masoni 
vrše nad svjetskim vladama. Sve su to primjedbe koje se odnose na ovo pitanje, ali koje ne 
dospijevaju do njegove srži. | zbilja, o masonskom nauku se vrlo malo govori.[i] Pa ipak, on 
predstavlja, prema crkvenom nauku, pravi i stvarni razlog koji čini radikalno oprečnima ova 
dva društva. Ovdje ćemo govoriti o egzoterijskom ili javnom nauku koji je zajednički svim 
masonskim sektama koja god bila njihova denominacija. Ne namjeravamo govoriti o 
ezoterijskim ili okultnim učenjima: prvo, jer se ona veoma razlikuju ovisno o vrsti masonerije; 
drugo, da ne bismo hranili misao, već spomenutu, da takva nepoznata učenja, a ne ova 
poznata, određuju inherentnu izopačenost slobodnog zidarstva. 

Njegova Svetost papa Lav XIII., branitelj Katoličke Crkve 


K ovoj prvoj poteškoći koja dijelom potječe od promjenjive i neuhvatljive naravi masonerije 
pridolazi i jedna druga koja ovisi o držanju Crkve nakon posljednjega Koncila. Da je došlo do 
približavanja Crkve i loža, opće je mišljenje, u korist čega se mogu navesti mnogi razlozi o 

kojima ćemo u nastavku opširno govoriti. Ovdje je zanimljivo baciti pogled na posljedicu: to 
jest, da mnogi katolici, unatoč pridržajima koji ostaju na službenoj razini, niječu ili barem 
umanjuju nepomirljivost katoličanstva i masonskih sekti. 


Obrnuto, katkad se stječe dojam da nakon II.vatikanskog sabora ova dva društva, iako na 
različan način, rade u konačnici za analogne ciljeve. Koje su posljedice sličnoga mentaliteta, 
lako se da naslutiti. 


Zbilja je, dakle, bitno pojasniti stvari. 


S tim ciljem predlažemo raščlambu enciklike Humanum genus Lava XIll.[ii], posljednjega od 
velikih papinskih dokumenata koji je ex professo posvećen masonerijiliii] i koji se osobito 
razlikuje po jasnoći stila i razumskoj povezanosti nauka. Premda je napisana prije više od 
stotinu godina, enciklika je i danas još krajnje aktualna. Proučavajući je, preispitat ćemo 
masonski nauk u njegovim teoretskim i praktičkim vidicima, pokazujući istodobno 
posvemašnju nepomirljivost ne samo s katoličkom vjerom, nego i sa zdravim razumom. 
Nećemo se na tome zadržati, ali ćemo, primjenjujući zaključke naše raščlambe na 
trenutačnu situaciju, pokazati kako se, počevši od posljednjeg Koncila, doktrinarno i 
praktično držanje Crkve prema masoneriji radikalno izmijenilo, utapajući se u konačnici u 
približavanje ložama koje su, budući da sada imaju slobodne ruke, mogle nametnuti svoje 
mišljenje na svim društvenim razinama i među samim katolicima. Poznate su nam 


posljedice: uništenje obitelji, robovanje strastima, ravnodušnost prema svemu i prema svima. 


Međutim, žigosanje posljedica nije dostatno kako bi se pojava obrnula. Valja dospjeti do 
uzroka, dubljih uzroka. A to je ono čemu u granicama svojih sposobnosti želimo pridonijeti 
ovom studijom. 


3/19 


Ekumenizam, oružje masonerije kako bi se dovršilo djelo uništenja kršćanstva 


2. Dvije zastave 


Papa otvara encikliku temeljnom konstatacijom koja predstavlja jasnu analogiju s 
ignacijanskom slikom o dvjema zastavamaliv]. Poradi istočnog grijeha koji je potakla 
demonska zloba ljudski je rod podijeljen na dva neprijateljska tabora. Jedan vojuje pod 
Božjom zastavom i sastoji se od prave Kristove Crkve koja teži pobjedi istine i dobra. Drugi 
vojuje pod sotoninom zastavom i sastoji se od onih koji, odbijajući poslušnost Bogu, imaju 
kao cilj pobjedu zla i zablude. Raznim događajima i različnom jakošću, dva tabora su u 
stalnoj međusobnoj borbi jer slijede dijametralno oprečne ciljeve i takva je borba, oviseći o 
samom čovjekovom postojanju nakon istočnog grijeha, predodređena trajati tijekom cijele 
povijesti. 


U posljednje vrijeme sotonino kraljevstvo je ojačalo svoja pregnuća preko masonerije, 
društva ljudi kojih "ima posvuda i čvrsto su povezani"[v], koja preuzimajući na neki način 
ulogu vođe tabora zlih, neumorno radi s ciljem, kada bi to bilo moguće, uništenja Katoličke 
Crkve i dekristjanizacije naroda. 


Protiv takve zavjere Papa kao poglavar protivničkog tabora ima moralnu dužnost "ukazati na 
opasnost, istaći naše neprijatelje i oduprijeti se koliko god možemo njihovim spletkama i 
lukavstvimar"[vi] po primjeru kako su više puta činili njegovi prethodnici. Valja se prisjetiti da 
od utemeljenja masonerije (1717.) do ove enciklike o kojoj govorimo, dakle manje od stoljeća 

i pol, ima više osam papinskih dokumenatalvii] koji se posebno bave ovo temom, a da ne 
spominjemo odluke u kojima se usputno spominje te dekrete Rimskih kongregacijal[viii]. 
Sadržaj takvih dokumenata može se sažeti u tri točke: a) masonerija, po svojoj naravi i 
svojim ciljevima suprotstavljena je ljudskom i božanskom pravu, b) ona nanosi štetu Crkvi i 
državi; c) zbog toga Crkva kažnjava one koji joj se pridružuju najtežom kaznom, to jest 
izopćenjem. Koliko je bilo točno predviđanje Prvosvećenika pokazuje činjenica da su lože, 
zbog nesmotrene lakoumnosti vlasti i suživota s njima, postale upraviteljima država_[ix] 


Zaštititi katoličku obitelj kako bi se ponovno izgradilo kršćansko društvo 


Papa, pošto je spomenuo određene devijacije svoga vremena (socijalizam i komunizam, 
rastavu i uništenje obitelji, laičnost države) koje potječu od masonskih zabluda, prelazi na 
izravno bavljenje masonskim društvom: "namjeravamo skrenuti našu pozornost na 
masonsko društvo, cjelokupnu njegovu doktrinu, namjere, djela i osjećaje, kako bi bolje 
oslikali ovu zlu silu i zaustavili širenje njegove zarazne bolesti."[x] 


3. Narav i obilježja masonerije. 
I. - Disciplina 


Masonska disciplina kruži oko dvije temeljne stvar, a to su tajna i poslušnost. 

a) Tajna. 

Postojanje nekih egzoterijskih čina — tvrdi Lav XIII. - ne mijenja bitno ezoterijski karakter 
masonerije.[xi] Zakon tajne ne vrijedi samo s obzirom na profane, nego i na različitim 
razinama, s obzirom na članove zbog čega nerijetko inicirani u niže stupnjeve ne znaju za 
same temeljne elemente društva kao što su istinski cilj, vrhovni poglavari, donesene odluke i 
sredstva za njihovo postizanje. Kako bi bio primljen u ložu, mason mora položiti svečanu 
prisegu da će čuvati najveću moguću rezerviranost glede svega što se događa unutar nje. 
Razlozi za takvu posvemašnju i tako proširenu tajnost lako su razumljivi: skriti bezakonje 
vlastitog djelovanja: "Kad ne bi djelovali prijevarno, ne bi tako odlučno mrzili svjetlo."[xii] 


b) Poslušnost. 

U masoneriji adepti su poglavarima bezgranično poslušni, dakle bez ikakvih ograničenja 
osim interesa samoga društva. 

Mason drugim riječima mora izvršiti bilo koju naredbu, čak i ako je očito suprotstavljena 
božanskom ili ljudskom zakonu, uz sami uvjet da ne škodi samoj masoneriji. Ako odbije ili 
ako izda tajnu, podvrgava ga se unutarnjoj pravdi loža, koja je izvan bilo kakvog nadzora 
zakonskih javnih vlasti, riskirajući najteže represalije, ne isključuje se čak ni smrt.[xiii] 


Sada, da su to prakse, da se poslužimo riječima koje je porabio Lav XIII., "protivne poštenju i 
prirodnoj pravdi"[xiv]tako je očita stvar da nije potrebno gubiti riječi[xv]. Međutim, valja 
ponovno napomenuti da, ako je masonerija intrinzično izopačena, to nije isključivo ni 
poglavito zbog discipline tajne i poslušnosti već spomenute. To potvrđuje instrukcija Svetog 
Uficija od 10. svibnja 1884. u kojoj se razlikuje između društava koja ispovijedaju masonski 
nauk čiji su članovi pod izopćenjem, neovisno o činjenici djeluje li takvo društvo tajno ili javno 
i traži li se ili ne traži zakletva tajnosti; i društva koja prakticiraju masonsku disciplinu tajne i 
poslušnosti, a da pak ne ispovijedaju njihov nauk, čiji članovi, iako u teškom grijehu, nisu 
kažnjeni nikakvom kanonskom cenzurom [xvi] A to potvrđuje još jedanput da nauk koji se 
ispovijeda, a ne samo način na koji se on ostvaruje, slobodno zidarstvo čini bitno zlim. 

Uništenje vjere malenih: učenici jedne katoličke škole u Francuskoj na ,,satu molitve“ u džamiji 


ll - Cilj 


Praktično držanje masonerije, ili unutarnja disciplina i plodovi koje je ona proizvela u stoljeće 
i pol djelovanja (od svog nastanka do vremena Lava XIII.) dostatni su da se izdvoji njezin 
konačni cilj: "stari" poredak koji se temelji na Bogu zamijeniti "novim" poretkom koji se 
isključivo temelji na čovjeku.[xvii] Taj cilj, kako se vidi, sastoji se od dva dijela: negativnoga 
koji se sastoji od potpunog uništenju kršćanskog reda i, kao logična posljedica, i Crkve kao 
autora i jamca spomenutoga reda; i pozitivnoga, to jest izgradnje novoga reda koji se temelji 
na masonskim učenjima koja ćemo uskoro detaljno razmotriti. 


Dosada, izloživši njezine karakteristike i cilj, očekivala bi se jasna definicija masonerije koju 
pak enciklika ne daje jer ona nastaje dosta jasno iz cijelog izlaganja. Mi, u ovoj objasnidbenoj 
sintezi, želimo predložiti jednu koja će nam pomoći prepoznati odmah bit masonskog 
društva, onkraj mnogostrukih oblika koje ono poprima. Među mnogima koje smo pročitali, 
najbolja — zbog svoje kratkoće i svog suglasja s papinskim učiteljstvom, čini nam se definicija 
R. Naza: "Masonerija je tajno društvo koja ima za cilj preobraziti prema vlastitim učenjima 
"slobodne misli" ljudsko društvo."[xviii] 

Prepoznavanje konačnog cilja masonerije omogućuje nam davanje uravnoteženog suda 
također i o sličnim društvima. Među njima - poučava Papa -možda i postoji nekoliko onih koji, 
iako su pogriješili postavši njihovim članovima, nisu niti krivi za njihove zločine, niti svjesni 
konačnog cilja kojeg ta društva žele ostvariti.[xix] Stoga i oni koji u njima sudjeluju nisu 
slobodni od krivnje. Neka od ovih društava otvoreno je Crkva osudila[xx], primjerice 
Karboneriju[xxi], fenijance[xxii] i također, s nekoliko razlika (koje danas, čini se, nemaju više 
razlog postojanja), Rotary Clubl[xxiii]. Glede drugih valja suditi na temelju učenja koja 
ispovijedaju. Uistinu, kako i tvrdi Lav XIII. masoneriju, više nego po činjenicama — spretno 
skrivenima i deformiranima po disciplini tajne - treba prosuđivati po načelima, principima "jer 
se masonski savez temelji ne samo na djelima i aktivnostima, već i na osnovnim načelima." 
[xxiv] 


Ill - Teoretski nauk 


Izlažemo, slijedeći encikliku, glavna učenja u kojima se izriče masonski "novi poredak". 
Papa, istodobno, spominje i sredstva koja sekta ostvaruje kako bi ih provela u praksu. Radi 
jasnoće o njima ćemo kasnije govoriti. 


a) Naturalizam. 

Masonski nauk radikalno je naturalistički. To znači da on ne priznaje drugi autoritet osim 
ljudskog razuma. Lako je naslutiti posljedice: ne niječe se samo božanska objava, nego i 
sama mogućnost, niječu se dogme općenito, nadnaravne istine; i niječe se mogućnost 
poslušnosti crkvenom Učiteljstvu.[xxv] 


b) Vjerska ravnodušnost. 

To je nužni korolar naturalizma. Ako se niječe objava, transcendentne istine, budući da su 
nepristupačne ljudskom razumu, spuštaju se na razinu subjektivnog mišljenja. U tome 
smislu, masonerija svojim adeptima dopušta slobodu ispovijedanja kulta koji god žele pod 
uvjetom da se on ne drži ništa više nego izričajem, koji je isti kao drugi, vjerskog osjećaja 
urođenoga čovjeku. Drugim riječima, masonu je moguće reći "ja vjerujem u ovu religiju", a ne 
"ova religija je zbog objektivno važećih razloga prava". [xxvi] 


c) Fenomenološki agnosticizam. 

Ispovijedanje naturalizma, što masoni čine, moglo bi nas navesti na to da pomislimo da oni 
dopuštaju barem one duhovne stvarnosti koje ljudski razum uspijeva spoznati, a to je 
postojanje osobnog Boga i besmrtnost duše. 

Kardinal Bergoglio tijekom jedne svečanosti 12. listopada 2012. s predstavnicima židovske 
masonerije B'nai B"rith 


U stvarnosti, razum na koji se poziva masonerija jest osiromašeni razum engleskog 
skepticizma koji ga je početkom XVIII. stoljeća držao na krštenju, to jest, razum kadar 
spoznati samo fenomene. Stvarnost po sebi, a kao posljedica sve duhovne stvarnosti koje 
ne potpadaju pod osjetila, prema podupirateljima te filozofije čovjek ne može spoznati. Mogu 
biti samo predmetom mišljenja. Zbog tog razloga, naturalizam masonerije se očituje bitno 
agnostičkim i fenomenološkim. To objašnjava kako se u masoneriji nalaze teisti, ateisti i 
panteisti.[xxvii] Glede "religioznosti" masonerije moglo bi se reći puno toga. Poznato je da, 
ako su u zemljama romanskog govornog područja prevladale lože ateističkog i 
antiklerikalnog karaktera, u germanofonim i anglosaksonskim zemljama od adepata 
zahtijevaju ispovijedanje neodređenog deizma i ne pokazuju se izravno neprijateljski 
raspoloženi prema objavljenoj religiji[xxviii]. Ali koliko se god praktično držanje može 
mijenjati, temeljno načelo ostaje isto.[xxix] Uistinu, Božje postojanje masonerija je uvijek 
držala bitno subjektivnim mišljenjem koje se može držati ili se može nametnuti ako to razlozi 
pragmatičnog reda to zahtijevaju ili se pak može napustiti. "Veliki arhitekt — piše B. 
Dolhagaray — za njih je samo riječ bez smisla kojoj svatko daje smisao koji mu se više sviđa. 
Njihova religija nije drugo nego religija humanosti, središte konvergencije svih emancipiranih 
ljudi koja će dovesti do ostvarenja načela anarhije: "ni Bog ni gospodar".[xxx] Isto tako 
nebulozna su shvaćanja o sudbini duše nakon smrti iz koje je u svakom slučaju isključena 
misao vremenite ili vječne kazne _.[xxxi] 

IV — Moralni nauk 


Ako je zanijekana božanska objava, ako su svedena na čisto mišljenje teoretska načela na 
kojima se temelji naravna etika, lako je naslutiti u čemu se sastoji masonski moral. 


a) Ponajprije, posrijedi je autonomni moral. Ako naturalizam spječava da se netko poziva na 
vjersku objavu, ako agnosticizam uklanja čak i naravnu ideju božanstva, masonski moral se 
neće moći temeljiti nego na samome čovjeku.[xxxii] 


b) Treba dakle postulirati, sljedeći Rousseaua, po prirodi dobrog čovjeka koji nije ranjen 


istočnim grijehom, koji ne treba spasenje, čiji liberum arbitrium, ako ga ne pritišću društvene 
nadstrukture, nužno upućen na dobro.[xxxiii] 


Cc) Uzevši u obzir ove premise, masonski moral mora završiti u libertinizmu, dakle u maksimi 
po kojoj je "Aopušteno ono što se nekomu sviđa".[xxxiv] Bez ikakve vanjske i unutarnje 
kočnice, a da to nije njegov liberum arbitrium, čovjek više nije kadar urediti svoje strasti i 
upravljati njima, nego postaje njihovim robom, a to se u očima masonerije ne treba 
promatrati zlom, nego pozitivnim potvrđivanjem njegove posvemašnje moralne autonomije. 


Sada, širenje takozvanog masonskog morala nema kao posljedicu samo dekadenciju javnih i 
privatnih običaja, dekadenciju čije je uvećanje proporcijalno širenju utjecaja sekte. Postoji i 
druga posljedica, tim teža koliko i dublja, to jest da se masonerija služi imoralnošću kako bi 
za sebe pridobila mase.[xxxv] I zbilja, na teoretskoj razini, tko ovisi o strastima, prije ili 
kasnije će biti sklon nijekanju i relativizaciji onih filozofskih i vjerskih načela koja osuđuju 
takve strasti, dok će, na praktično-političkoj razini, težiti podupiranju onih oblika uprave, onih 
stranaka, onih vlasti koje nude što je moguće veću slobodu, upravo radi zadovoljenja vlastite 
neovisnosti. Nalazimo se pred začaranim krugom izvrsno izgrađenim; masonerija masama 
nudi uvijek nove ugode, mase postaju ovisne i svjesno ili nesvjesno podupiru organizacije 
koje slijede masonske ideale s ciljem postizanja još većih ugoda. 

Katolička škola danas je prijeko potrebna za spašavanje vjere naše djece 
Na slici: škola FSSPX-a u Americi 


V — Sredstva 


Kako bi ostvarili svoj nacrt posvemašnjeg podrivanja kršćanskog poretka, masoni 
pribjegavaju svakom mogućem sredstvu i kratak opis njihovih moralnih učenja koji smo 
napravili dovoljno pokazuje da za njih ne postoji nikakvo moralno ograničenje. S druge 
strane, strategija koju su usvojili temelji se na nekim bitnim postavkama koje izravno 
napadaju vitalne dijelove katoličkog društva i katoličke vjere. 


a) Odvajanje Crkve od države. 

Posrijedi je najvažniji cilj masonske borbe jer svi drugi potječu od njega. Nije bitan način, 
nasilno ili mirno, na koji se te odvajanje ostvaruje; važno je — tvrdi Papa — da žele "lišiti Crkvu 
njezina utjecaja, ugleda i učenja. "[xxxvi] 


Valja dobro proučiti Provosvećenikove riječi. On ne govori o bilo kakvom utjecaju, nego o 
utjecaju crkvenog Učiteljstva, dakle o utjecaju koji Crkva vrši ne kao društvena sastavnica, 
nego kao autoritet koji je Bog ustanovio. Bila bi dostatna ova kratka rečenica da se odbaci 
mišljenje, o kojem ćemo se kasnije više govoriti, prema kojemu bi crkveno Učiteljstvo osudilo 
samo one oblike odvajanja u kojima se država pokazuje neprijateljskom ili posve 

ravnodušnom prema Crkvi dok bi dopustila ili čak ohrabrila oblike u kojima država priznaje 
Crkvi, kao i bilo kojoj drugoj organizaciji, sposobnost da na pozitivan način pridonese u 
jednom demokratskom i pluralističkom društvu javnome životu. To nalazi potvrdu da Papa 
malo kasnije, to jest nakanu "želeći svim sredstvima zavladati državama i učiniti ih 
neovisnima od crkvenih institucija i doktrina"[xxxvii] i postići "jednakost svih vjeroispovijesti: 
vrlo prikladan način da se unište sve religije i osobito katolička koju se kao jedinu pravu ne 
može bez ogromne nepravde staviti skupa s drugima".[xxxviii] 


b) Uništenje obitelji. 

Kako bi to postigli, masonske lože vode dvostruku borbu: političku, protiv institucija na kojima 
se temelji obitelj i na osobit način protiv kršćanskog braka, preko rastave i civilnog braka; te 
psihološku, protiv načela koja drže obiteljski život: autoritet muža nad ženom, roditelja nad 
djecom, kršćanski odgoj djece, kućni moral. Zastranjenja koja smo danas prisiljeni gledati 
kao pobačaj, proširene obitelji, takozvani istospolni brak s mogućnošću onda da se usvajaju 
djeca, brodolom samog pojma obitelji, prokreacije, odgoja, samo su krajnji ishod masonske 
borbe nauštrb obiteljskog ognjišta. U konačnici, masonerija ima za cilj uništenje svih 
društvenih veza: razoriti obitelj odvajajući suprugu od supruga; uznemiravati obiteljsko 
ognjište uništavajući autoritet glave obitelji, legitimirajući pobunu djece [...] Ona je pretvorila 
ovo svetište [...] u bojišnicu, uzajamnog nepovjerenja, skrivene mržnje"[xxxix] 

Deklaracija o pravima čovjeka i građanina, manifest naturalizma i diviniziranja čovjeka 


c) Laicizacija škole i drugih javnih institucija. 


To je nužna nadopuna prethodne točke. Masonerija teži da, kao i u kućnom odgoju, tako i u 
školskom odgoju vjera nema nikakvog udjela. Štoviše, ide za tim da se mladi odgajaju po 
njezinim teoretskim i moralnim načelima koja smo gore analizirali.[xl] Dovoljno je baciti 
pogled, ne samo na državnu školu, nego i na takozvane katoličke škole kojima upravljaju 
zajednice koje nisu povezane s Tradicijom kako bismo vidjeli do koje točke se ostvarila 
masonska nakana. Osim škole, lože idu za posvemašnjom dekristjanizacijom svih drugih 
javnih institucija. "Laicizacija škola, [...] ili uklanjanje križeva ili bilo kojeg drugog kršćanskih 
znakova iz sudova, bolnica, s javnih mjesta, primjena je njihova programa".[xli] 


d) Podrivanje društva. 

Međutim, ne treba misliti, kako to neki danas čine, da je napad na obitelj i školu sam sebi 
ciljem. U biti, kompromitirajući kućnu zajednicu, masoni teže za puno ambicioznijim ciljem, to 
jest podrivanjem građanskog društva. A to se postiže mijenjajući ne samo ljude — preko 

obitelji i škole — nego i političke institucije. Da bi se to učinilo, masoni se služe dvama 
načelima koji čine temelj njihovog političkog nauka. Prvi je egalitarizam: ne kršćanska 
jednakost koja, utemeljena na pravednosti i ljubavi, harmonično proistječe iz raznolikosti 
života, službi, nagnuća, nego jednakost koja na nestvaran i nepravedan način teži za 
uništenjem svih razlika među ljudima [xlii] Drugo je demokratizam: pošto su Boga i njegov 
zakon sveli na mišljenje, budući da se niječe akcidentalna nejednakost među ljudima, iz toga 
slijedi da je jedino načelo autoriteta, ako se o autoritetu još može govoriti, sila ili većina: 
"dakle, narod je vlast"[xliii], ne samo u smislu — što je prihvatljivo naravnom i katoličkom 
moralu — da u takvim režimima određuje tko treba vršiti vlast koja ima kao izvor Boga, nego u 
smislu da narod sam postaje izvorom vlasti. 


Cilj masonerije je nestanak svakog kršćanskog znaka u našem društvu 


Vidimo, dakle, jasno koji je cilj masonskih loža: etička i totalitarna država koja sama 
određuje, bez ikakvog odnosa prema nadređenom načelu, što je istinito, a što lažno, što je 
točno, a što netočno. To je nastojanje da se na javnoj razini ispuni đavolsko obećanje 
praroditeljima: "Eritis sicut dii"[xliv] ili moći ćete vi sami odlučivati o dobru i zlu. Ne treba 
misliti da masonerija zbilja teži za stvarnom vlašću naroda. Nema potrebe ovdje podsjećati 

da demokracija koja ne poštuje božanski, naravni i pozitivni zakon jest zlo, neovisno o 
činjenici je li zbilja narod taj koji donosi odluke. Ali očito je da masoni koji su osnovali tajno i 
inicirano društvo "iluminata" kako bi promijenili društvo, zacijelo masi ne mogu prepustiti 
delikatnu dužnost upravljaju vlašću. Demokratizam služi samo da se narodu da osjećaj da on 
sam kroji svoju sudbinu. U stvarnosti, već smo vidjeli kako će masa koja robuje strastima biti 
nužno potaknuta podupirati masonske planove. Ako se tome doda uloga propagande 
društvenih sredstava priopćivanja, koja je danas dovedena do paroksizma, vidi se jasno 
kako demokracija koju podupiru masoni u biti nije nego samo lijep paravan koji sekti 
omogućuje raditi ne samo iza leđa masama, nego uz pristanak masa kojima se vješto 
upravlja. 


Ovdje ćemo završiti s našim kratkim pregledom masonskog nauka. Ne želimo analizirati 
osudu koju nam daje enciklika jer su naši čitatelji već vidjeli da sva načela koja lože 
zastupaju, od čega ni jedno nije izuzeto, dijametralno oprečne katoličkom nauku. [xlv] | kad 
se čini da je riječ o nekoj analogiji, sličnost je čisto verbalna ili prividna. To posve opravdava 
definiciju masonerije kao protu-Crkve i jasnu osudu samog Lava XIII. U jednom drugom 
dokumentu: "Sjetite se da su bitno međusobno nepomirljive Crkva i masonerija; toliko da je 
priključenje posljednjoj rastava od prve.'"[xlvi] 

Kardinal Roncalli, budući papa Ivan XXIII., s Edouardom Heriotom, 
tajnikom radikalnih socijalista o Velikim meštrom 

Papa, u ovoj točci, prelazi na izlaganje lijekova koje treba primijeniti da se suprotstavimo 
širenju masonskog utjecaja. O tome ćemo govoriti u sljedećem članku, ponovno se vraćajući 
raščlambi enciklike. No prije se valja sučeliti s argumentom od velike važnosti. Vidjeli smo 
kako se masonska učenja radikalno suprotstavljaju katoličkim učenjima i kako su se zbog 
toga protiv njih neprestance borili Rimski prvosvećenici, ili demaskirajući ih i osuđujući ih, ili 
izričući kanonske sankcije nad onima koji uz njih pristaju. Počevši od Drugog vatikanskog 
sabora ovo snažno protivljenje slabi, ne samo na kanonskoj razini sa stalnim smanjenjem 
kazni protiv članova masonerije, ne samo drukčijim ponašanjem na vanjskoj razini nego i 
ponajprije slijedeći "dijalog" i "otvaranje svijetu", nego ponajprije na doktrinarnoj razini. 
Drugim riječima, želimo pokazati da doktrinarne promjene poduzete na Koncilu i u 
pokoncilsko vrijeme, što se više udaljavaju od Tradicije, to se više približavaju masonskoj 
ideologiji. 


don Daniele di Sorco 


Izvor: Tradizione Cattolica, 2013., br. 3 

